einstein
Store norske leksikon,Realfag,Kjemi,Kjernekjemi
Einstein er innen kjemi og fysikk en mengdeenhet som er definert som ett mol fotoner. Symbolet for einstein er E. Ett mol er gitt av avogadrokonstanten og dermed kan en einstein defineres som
E ≈ 6,022 × 10²³ fotoner Einstein er ikke en SI-enhet, men har blitt brukt innen fotokjemi.Siden foton er bærer av energi, kan enheten også ses på som en energienhet, og einstein blir da definert som energien som utgjøres av ett mol fotoner. Imidlertid er fotonets energiinnhold omvendt proporsjonal med lysets bølgelengde. Enheten blir derfor frekvensavhengig. Med en gitt frekvens kan lysets stråleintensitet måles i einstein per kvadratmeter per sekund. Enheten er imidlertid bare gyldig for en monokromatisk kilde med en klart definert frekvens. Det frarådes derfor å bruke denne enheten. Les mer i Store norske leksikon fotokjemi fotosyntese foton